# Σαλμάν Ρούσντι

| Σαλμάν Ρούσντι |
| --- |
|  |
| Γενικές πληροφορίες |
| Όνομα στη μητρική γλώσσα | سلمان رُشدی (Κασμιρικά)  |
| Γέννηση | 19  Ιουνίου 1947 Μουμπάι |
| Χώρα πολιτογράφησης | Ηνωμένο Βασίλειο (από 1964) Ηνωμένες Πολιτείες Αμερικής (από 2016) Ινδία |
| Εκπαίδευση και γλώσσες |
| Μητρική γλώσσα | ουρντού Βρετανικά αγγλικά Κασμίρι γλώσσα |
| Ομιλούμενες γλώσσες | ουρντού Αγγλικά Κασμίρι γλώσσα |
| Σπουδές | Σχολείο του Ράγκμπι Βασιλικό Κολέγιο του Κέιμπριτζ Cathedral and John Connon School |
| Πληροφορίες ασχολίας |
| Ιδιότητα | συγγραφέας μυθιστοριογράφος δοκιμιογράφος σεναριογράφος συγγραφέας παιδικής λογοτεχνίας ηθοποιός δημιουργός γραπτών έργων |
| Εργοδότης | Πανεπιστήμιο Έμορι |
| Αξιοσημείωτο έργο | Σατανικοί Στίχοι |
| Επηρεάστηκε από | Ίταλο Καλβίνο Βλαντιμίρ Ναμπόκοφ Κρίστοφερ Χίτσενς Γκαμπριέλ Γκαρσία Μάρκες |
| Περίοδος ακμής | 1975 |
| Οικογένεια |
| Σύζυγος | Μαριάν Ουίγκινς (1988–1993), Πάντμα Λάξμι (2004–2007), Elizabeth West (1997–2004), Clarissa Luard (1976–1987) Rachel Eliza Griffiths (από 2021) |
| Τέκνα | Zafar Rushdie Milan Rushdie |
| Γονείς | Anis Ahmed Rushdie |
| Αξιώματα και βραβεύσεις |
| Βραβεύσεις | Διοικητής του Τάγματος των Τεχνών και των Γραμμάτων (19  Φεβρουαρίου 1993) Βραβείο PEN Pinter (2014) βραβείο Τζέιμς Τέιτ Μπλακ Μεμόριαλ (1981) βραβείο Μπούκερ (1981) βραβείο Τζέιμς Τζόυς (2008) Βραβείο Τουτσόλσκυ (1992) Gold Medal of the Círculo de Bellas Artes (2015) Εταίρος της Βασιλικής Εταιρείας Λογοτεχνίας (1983) Mythopoeic Awards (1992) Λογοτεχνικά βραβεία Κόστα (1988) Λογοτεχνικά βραβεία Κόστα (1995) The British Book Awards (1996) Common Wealth Award of Distinguished Service (2010) λογοτεχνικό βραβείο του Πανεπιστημίου Σαιντ Λούις (2009) Crossword Book Award (2005) Λογοτεχνικό βραβείο Χανς Κρίστιαν Άντερσεν (2014) National Arts Awards (2009) Golden PEN Award (2010) Αριστείον (βραβείο) (1996) βραβείο Νόρμαν Μέιλερ (2015) Κρατικό Βραβείο της Αυστρίας για την Ευρωπαϊκή Λογοτεχνία (1992) βραβείο Ο Αυτοκράτορας Δεν Έχει Ρούχα (2018) Ουμανιστής της χρονιάς (2019) honorary doctor of the University of Tromso επίτιμος διδάκτωρ του Πανεπιστημίου της Λιέγης (24  Σεπτεμβρίου 1999) μέλος στην Αμερικανική Ακαδημία Τεχνών και Επιστημών (2022) λογοτεχνικό βραβείο Καρλ Σάντμπεργκ (2009) Companion of Honour (2  Ιουνίου 2022) Knight Bachelor Τάγμα των Τεχνών και των Γραμμάτων honorary doctorate from the University of Paris-VII (10  Οκτωβρίου 2001) Mythopoeic Fantasy Award for Children's Literature (1992) |
| Ιστότοπος |
| salmanrushdie.com |
|  Σχετικά πολυμέσα |
|

Ο **Αχμάντ Σαλμάν Ρούσντι** (αγγλικά: *Ahmad Salman Rushdie*, 19 Ιουνίου 1947) είναι Βρετανός συγγραφέας ινδικής καταγωγής. Κέρδισε το βραβείο Πούλιτζερ το 1981 για το μυθιστόρημα του με τίτλο *Τα παιδιά του μεσονυκτίου.* Στα περισσότερα έργα του η πλοκή εξελίσσεται στην Ινδία, και στη γραφή του χρησιμοποιεί στοιχεία μαγικού ρεαλισμού μαζί με ιστορική μυθοπλασία. Το έργο του χαρακτηρίζεται από την εξέταση των πολλών συνδέσεων, διαταραχών, και μεταναστεύσεων μεταξύ των ανατολικών και δυτικών πολιτισμών.

Το 4ο του έργο με τίτλο *Σατανικοί Στίχοι* εκδόθηκε το 1988, και αποτέλεσε το επίκεντρο μεγάλης αναταραχής σε αρκετές χώρες του μουσουλμανικού κόσμου. Δέχτηκε πολλές απειλές για τη ζωή του, καθώς και εκδόθηκε θρησκευτικό διάταγμα που διέταζε την δολοφονία του από τον Αγιατολάχ Χομεϊνί, ανώτατο θρησκευτικό ηγέτη του Ιράν. Ως συνέπεια των απειλών αυτών, η βρετανική κυβέρνηση έθεσε τον Ρούσντι υπό αστυνομική προστασία. Στο βιβλίο του που κυκλοφόρησε το 2012 με τίτλο *Τζόσεφ Άντον*, περιέγραψε τη ζωή του κατά την περίοδο όπου εξελίχθηκαν τα γεγονότα σχετικά με την αντίδραση στους *Σατανικούς Στίχους*.

Το 1983 ο Ρούσντι εκλέχτηκε εταίρος της βρετανικής βασιλικής εταιρείας λογοτεχνίας, η οποία είναι ο ανώτατος πνευματικός οργανισμός για την λογοτεχνία στη χώρα. Ακολούθως τιμήθηκε με την διάκριση του ταξιάρχη των τεχνών και των γραμμάτων της Γαλλίας το 1999, και το 2007 χρίστηκε ιππότης από την βασίλισσα Ελισάβετ Β´ του Ηνωμένου Βασιλείου για τις υπηρεσίες του στην λογοτεχνία. Το 2008, η εφημερίδα *The Times* του Λονδίνου, τον κατέταξε 13ο στον κατάλογο που συνέταξε για τους σπουδαιότερους 50 συγγραφείς από το 1945 και έπειτα.

Από το 2000, ο Ρούσντι ζει στις Ηνωμένες Πολιτείες όπου εργάζεται στο πανεπιστήμιο Έμορυ, ένω έγινε και μέλος της Αμερικανικής Ακαδημίας Τεχνών και Γραμμάτων.

Στις 12 Αυγούστου 2022, ο Ρούσντι μαχαιρώθηκε από έναν άνδρα ενώ πήγαινε να δώσει μια διάλεξη σε μια εκδήλωση στο Σατόκουα της Νέας Υόρκης. Ως αποτέλεσμα της επίθεσης, ο Ρούσντι έχει πλέον χάσει την όρασή του από το ένα μάτι, καθώς και την ικανότητα να χρησιμοποιεί το ένα του χέρι.

## Παραπομπές